****

**NESALASĀMOS ROKRAKSTUS IR JĀGLĀBJ!**

**PRESES RELĪZE**

**Par projekta “Rokraksta glābējzvans” apmācību uzsākšanu**

Vidzeme, 23.01.2025.

2025. gada **martā** Kultūras un izglītības studija “Talantu pilsēta” trijās vietās Vidzemē – Garkalnē, Siguldā un Valmierā **uzsāks** projekta “Rokraksta glābējzvans” apmācību organizēšanu. Apmācības noritēs trīs mēnešus (marts, aprīlis, maijs), **kopumā 36 h** (1h=45 min). Nodarbības notiks:

* **Garkalnes bibliotēka** (adrese: Vidzemes šoseja 33b, Garkalne, Ropažu novads)

Katru otrdienu plkst 16:20-18:30 (3h) 1h=45 min.

Datumi: 4,11,18,25. marts, 1,8,15,22,29. aprīlis, 6,13,20. Maijs

* **Siguldas pagasta Kultūras centrs**(adrese: Zinātnes ielā 7B, Sigulda)

Sestdienās plkst 11:00-16:00 (pārtraukums 13:00-13:30)  1 h nodarbības = 45 min.

Datumi: 1.,15, 29. marts, 12 aprīlis, 17, 31.maijs

* **Valmieras kultūras centrs** (adrese:Rīgas iela 10, Valmiera)

Svētdienās plkst 11:00-16:00 (pārtraukums 13:00-13:30) 1 h nodarbības = 45 min.

Datumi: 9., 23 marts, 6, 27 aprīlis, 11, 25. maijs

Saskaņā ar projekta pieteikumu, katrā no vietām apmācības tiks nodrošinātas 12 dalībniekiem. **Kopumā tiks apmācīti 36 dalībnieki**, **kas kļūs par Glītrakstīšanas vēstnešiem** un kursa noslēgumā saņems apliecības. Programma tiks saskaņota Ropažu novada, Siguldas novada un Valmieras novada pašvaldībās.

Lai pieteiktos dalībai projektā, jāaizpilda pieteikuma forma mājas lapā. Dalībnieku pieteikšanās ir no 23.janvāra līdz 9.februārim. Rezultāti ar grupu sarakstu tiks paziņoti 10.februārī.

Lai nodrošinātu grupu dažādības principu, izvērtējot dalībnieku pieteikumus tiks ņemti vērā sekojoši kritēriji:


* Dalībnieki no Vidzemes, tuvākās vietas apkārt mācību norises vietai. Šajā mācību ciklā saskaņā ar projekta pieteikumu nepiedalās dalībnieki no Rīgas, Kurzemes, Zemgales un Latgales.
* Grupā tiks iekļauti dalībnieki ar mazu darba pieredzi un lielu darba pieredzi.
* Labroči un kreiļi
* Pedagogi no pii un sākumskolas (pēctecības princips)
* Dalībnieki no dažādām iestādēm, lai nodrošinātu maksimāli lielāku pārklājumu
* Iespēja piedalīties visās nodarbībās, brīvprātīga dalība vienā no pilsētas svētkiem un noslēguma pasākumā
* Tiks izvērtēta dalībnieka iesniegtā motivācija piedalīties projektā
* Tiks atlasīti 1-2 rezerves dalībnieki katrā norises vietā gadījumiem, ja kāds no grupas atteiksies, neturpinās, netiks vai pārtrauks dalību kāda cita iemesla dēļ.

Projekta “Rokraksta glābējzvans” mērķis ir stiprināt biedrības Talantu pilsēta kapacitāti, piesaistīt jaunus biedrus un brīvprātīgos - rokraksta vēstnešus, celt viņu profesionālo kvalifikāciju un sagatavot glītrakstīšanas pasniedzējus Vidzemē.

Dalībniekiem būs iespēja gūt motivāciju kā palīdzēt izkopt un veidot bērnu rokrakstus salasāmākus. Projekta ietvaros glītrakstīšanas vēstneši saņems un papildinās ne vien teorētiskās zināšanas par to, kā veidojas glīts rokraksts, bet arī gūs praktisku pieredzi piedaloties pilsētu svētkos, kur tiks piedāvāta aktīva un radoša darbošanās, visiem būs iepsēja piedalīties glītrakstīšanas konkursā.

Biedrība Kultūras un izglītības studija “Talantu pilsēta” ir organizācija, kas darbojas Vidzemes pusē un piedāvā tās biedriem, kā arī interesentiem piedalīties dažādos radošos un aizraujošos projektos gan vietējā, gan starptautiskā mērogā. Biedrības galvenie darbības virzieni ir izglītība un kultūra. Biedrība realizē neformālās izglītības pieeju, radošus kursus un aktivitātes pieaugušo izglītotājiem (pedagogiem u.c.), kā biedrības mērķa grupa ir arī bērni, jaunieši un seniori, kas iesaistās dažādos projektos. Biedrība specializējās valodu jomā (latviešu, angļu valoda), savukārt kultūras jomā ir eksperti kaligrāfijas un glītrakstīšanas jomā, kur tiek piedāvāti kursi, meistarklases, kvalifikācijas celšanas apmācības, glītrakstīšanas nodarbības ar Burtnieku, PDF materiāli, kaligrāfijas komplekti un grāmatas. Talantu pilsētas moto:**Vieta, kur talanti satiekas!**

Informāciju sagatavoja Kultūras un izglītības studija Talantu pilsēta valdes locekle, “Rokraksta glābējzvans” projekta vadītāja Laura Graudiņa. Tālr. 268198616, epasts: [laura@talantupilseta.lv](mailto:laura@talantupilseta.lv) Par preses relīzes saturu atbild biedrība Kultūras un izglītības studija “Talantu pilsēta”. [www.talantupilseta.lv](http://www.talantupilseta.lv)



Pasākumu finansiāli atbalsta Sabiedrības integrācijas fonds no Latvijas valsts budžeta līdzekļiem.